חוק הרשויות המקומיות (מנהל יחידת נוער ומועצת תלמידים ונוער) (תיקון), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2704, עמ' 282, 2018-03-13T00:00:00+02:00
עד תיקון החוק, על כל רשות מקומית שבתחומה מעל אלף ילדים ונערים חובה היה להעסיק מנהל יחידת נוער במשרה מלאה, כשהרשות זכאית לקבל השתתפות של משרד החינוך בשכרו של המנהל; כמו כן על הרשות להקים מועצת תלמידים ונוער. תיקון זה החיל את החובה להעסיק מנהל יחידת נוער ולהקים מועצת תלמידים ונוער גם על רשות מקומית שיש בה פחות מ-1000 ילדים ונערים, ואולם היקף ההעסקה יכול להיות חצי משרה או שליש משרה ובהתאמות הנדרשות לגודל הרשות המקומית. התיקון האמור מאפשר לרשויות אלה לקבל השתתפות של משרד החינוך בשכרו של מנהל יחידת הנוער החל מספטמבר 2017.